21 વર્ષ બાદ સાથે કામ કરતા દેખાશે માધુરી દીક્ષિત અને સંજય દત્ત | Sanjay Dutt And Madhuri Dixit Will Work Together After 21 Years In Karan Johars Kalank - Bollywood News | I Am Gujarat
Gujarati News Bollywood 21 વર્ષ બાદ સાથે કામ કરતા દેખાશે માધુરી દીક્ષિત અને સંજય દત્ત
Updated: Apr 18, 2018 16:04 pm IST
1/5કરણ જોહરની ફિલ્મ 'કલંક'માં સાથે દેખાશે
બોલિવૂડ એક્ટર સંજય દત્ત અને માધુરી દીક્ષિતની જોડી 21 વર્ષ બાદ ફરી એકવાર સાથે જોવા મળશે. છેલ્લા ઘણા દિવસોથી આ જોડીના સાથે કામ કરવા અંગે ખૂબ ચર્ચાઓ થઈ રહી હતી. હવે નિર્માતા કરણ જોહરે પોતાના હોમ પ્રોડક્શન હેઠળ બનનારી આગામી ફિલ્મ 'કલંક'ની ઘોષણા કરતા ફિલ્મની આખી સ્ટારકાસ્ટના નામ પણ જાહેર કરી દીધા છે. આ સ્ટારકાસ્ટમાં સૌથી ચોંકાવનારા નામ સંજય દત્ત અને માધુરી દીક્ષિતના છે.
2/5માધુરીનું નામ સાંભળતા જ ભાગ્યો હતો સંજુ
થોડા દિવસ પહેલા જ માધુરી નામ સાંભળતા જ સંજય દત્ત ભાગી ગયો હતો, ત્યારે લાગતુ હતું કે, બંનેની સાથે કામ કરવાની વાત કદાચ અફવા છે. 'કલંક'માં સંજય-માધુરી ઉપરાંત વરુણ ધવન અને આલિયા ભટ્ટની જોડી પણ ફરી એકવાર રોમાન્સ કરતી દેખાશે. ફિલ્મમાં આદિત્ય રૉય કપૂર અને સોનાક્ષી સિંહાની જોડી પણ જોવા મળશે. આ ફિલ્મ આગામી વર્ષે 19 એપ્રિલના રોજ થિયેટર્સમાં રિલીઝ થશે.
3/51940ના બેકડ્રોપની હશે સ્ટોરી
ફિલ્મને કરણ જોહર ઉપરાંત નિર્માતા સાજિદ નડિયાદવાલા અને ફૉક્સ સ્ટાર સ્ટુડિયોઝ મળીને પ્રોડ્યૂસ કરશે. 'કલંક'નું નિર્દેશન '2 સ્ટેટ્સ' બનાવનારા નિર્દેશક અભિષેક વર્મન કરશે. 1940ના બેકડ્રૉપ પર સજ્જ આ એપિક ડ્રામા માટે ત્રણ મુખ્ય જોડીઓ તો ફાઈનલ થઈ ચૂકી છે. જાણવામાં આવી રહ્યું છે કે, આ ફિલ્મ સાથે હજુ બીજા ઘણા કલાકારો જોડાઈ રહ્યાં છે અને આગામી દિવસોમાં તેમના નામની પણ ઘોષણા થશે.
4/5પહેલા શ્રીદેવીને કરાયા હતા કાસ્ટ
ફિલ્મનું શૂટિંગ આ વીકથી મુંબઈમાં શરૂ થઈ રહ્યું છે. અભિષેકે આ ફિલ્મમાં સંજય દત્તની સાથે માધુરી દીક્ષિતને કાસ્ટ કરી હતી, પરંતુ અચાનક શ્રીદેવીના અવસાનથી માધુરીને ફાઈનલ કરવામાં આવી છે. રિપોર્ટ્સ અનુસાર પહેલા આ ફિલ્મનું નામ 'શિદ્દત' હતું.
5/5માધુરીએ ઉઠાવ્યો વાંધો, સંજુ ફિલ્મ છોડવાનો હતો
જ્યારે શ્રીદેવીના અવસાન બાદ તેના સ્થાને માધુરીને કાસ્ટ કરવામાં આવી તો તેણે સંજય સાથે કમ્ફર્ટેબલ ન હોવાનો મુદ્દો ઉઠાવ્યો, જ્યાર બાદ સંજયે ફિલ્મ છોડવાનો નિર્ણય કરી લીધો હતો. જોકે, હવે ઘોષણા થઈ ગઈ છે તો મામલો સ્પષ્ટ થઈ ગયો છે. માધુરી અને સંજય છેલ્લે ફિલ્મ 'મહાનતા'માં સાથે દેખાયા હતા.